Hambali School 


PAANI KA BAYAAN Notes for episode 6-8 


PAANI KA BAYAAN (Episode 6-8) 

Ibaadat karne se pehle ba-wuzu hona zaruri hai aur wuzu karne se 
bhi pehle paani ke zaruri maaloomat hone chahiye taa ke paak karne 
wala paani istemaal mein laaya ja sake aur ibaadat se sawaab haasil 
ho. Lekin agar paani ke maaloomat nahi honge to mumkin hai ke 
paak karne wale paani ki pehTchaan na ho aur wuzu/gusl se paaki 
haasil na ho, jis ke nateeje mein ibaadat se sawaab ke bajaye itaab 
aur gunaah haasil ho. 

PAANI EK AQSAAM (TYPES): 

I. Tahoor paani: Aisa paani jo qud bhi paak hai aur paak karne waala 
bhi hai. Isi paani ko wuzu aur gusl ke liye istemaal mein laana 
chahiye. 

II. Tahir paani: Aisa paani jo qud to paak hai magar is mein paak 
karne ki salahiyyat nahi hai. Is paani se wuzu/GusI adaa nahi hoga, 
magar dusre kaamoN (eg: kapDe dhone, pakwan karne,etc) ke liye is 
ko istemaal kiya jaa sakta hai. 

III. Najis Paani: Aisa paani jo qud bhi na-paak hai aur dusroN ko bhi 
na-paak karne wala hai. Is paani se wuzu/GusI karna haraam hai. 
Agar is paani se kapDe ya bartan ko dhoya jaayega to wo bhi na-paak 
ho jaayeNge. 

I. TAHOOR PANI 

** Yeh wo paani hai jo aasmaan se aaya ho (i.e., baarish) ya zameen 
se (i.e., well, tube well) aur yeh apni paidaishi sifat par qayem ho. 
For example, aap ne bouli se paani nikaala aur ek bucket mein daala, 
yeh paani tahoor hota hai kyu ke yeh apni paidaishi sifaat par qayem 
hai, yaani be-rang(colourless), be-boo(odourless) aur be- 
maza(tasteless) hai. Agar istemaal mein aane tak yeh paani inhi sifaat 
par qayem rehta hai to yeh tahoor paani hi kehlaata hai. 

**Agar tahoor paani mein baaz paidaishi sifaat hoN to uske paak 
karne ki salahiyyat mein koi farq nahi aayega. Jaise zameen se 
nikalne waale paani (well, tubewell,etc) mein thoDi miThaas ya 
thoDa khaarapan hota hai, lekin yeh paidaishi sifaat hain jo us paani 
ke paak karne ki salahiyyat mein koi bigaaD nahi paida karti hain. 

**Tahoor paani wo paani hai jis ke naam ke saath kisi dusre naam ki 
izaafat (addition) na ki gayi ho. For example: arq e gulaab mein 
paani ke saath gulaab ka naam izaafa ho gaya to yeh tahoor paani 
nahi hai. 

PAANI KE PAAK KARNE KI SALAHIYYAT KAB QATM 'NAHI' HOTI HAI 

Tahoor paani ke paak karne ki salahiyyat jin asbaab se qatm nahi hoti 
hai wo kuch is tarah hain: 

1. JAHAAN PAANI HAI YA JAHAAN SE PAANI BEHTA HAI SIRF IS 
WAJAH SE PAANI KE KUCH YA SAB SIFAAT MEIN TABDEELI AAYE 

For example: a)puraane wuzu qaane mein paani store karne ki wajah 
se paani ki kuch sifaat wuzu qaane ki puraani taameer(construction) 
ki wajah se badal jaayeNge to us paani ke paak karne ki salahiyyat 
qatm nahi hogi. 

b) Tahoor paani ke qareeb mein koi najis cheez thi jo paani mein nahi 
mili lekin qareeb hone ki wajah se paani ke sifaat mein uska asar 
dekha jaaye to us paani ke paak karne ki salahiyyat qatm nahi hogi. 

c) Tahoor paani ka hauz jo jungle mein hota hai wo paak karne wala 
hota hai. 

d) Jo tahoor paani gandak(sulhpur) ya namak ki kaan (mine) se 
guzarta hai us mein gandak/namak ke sifaat aa jate hain lekin yeh 
paani paak karne waala hi hoga. 

2. WO PAANI JO DER TAK RUKE REHNE KI WAJAH SE 
MUTAGAYYAR(change) HO JAAYE 

For example, maTke(clay pot) mein aap ne paani rakha tha, kuch din 
guzarne ke baad us paani mein agar maTke ki sifaat aa jayeN to wo 
paani paak karne wala hi rahega. 

3. PAANI MEIN REHNE WAALI CHEEZOn SE PAANI 

MUTAGAYYAR(change) HO JAAYE 

Paaani mein rehne waale jaanwar jaise Machli ya wo jaanwar jin 
mein behta hua qooon nahi hota hai jaise tiDDi, bichoo, etc se agar 
paani mein tabdeeli ho to paani tahoor hi rahega. 

4. KOI AISI CHEEZ JIS SE PAANI KO BACHAANA MUSHKIL HO PAANI 
MEIN AA JAAYE 

For example, bouli ke paani, ya houz ke paani ko hawa se aane waali 
dhool se, jhaD se girne waale pattoN se aur paani mein ugne waali 
kaayi(kanjal) se bachaana mushkil hota hai, is liye agar yeh cheezeN 
paani mein apne aap aa jayeN to is ki wajah se paani ke paak karne ki 
salahiyyat mein koi farq nahi aayega. 

Agar koi shaqs apne haath se paani mein patte daale ya kanjaal daale 
to aisa karne se paani ke paak karne ki salahiyyat qatm ho jaayegi. 

Episode-7: tahir pani 

Tahir paani wo paani hai jo qud to paak hai magar is mein paak 
karne ki salahiyyat nahi hai. Paani kab taahir ho jaata hai is ki tafseel 
kuch is'tarah hai: 


1. TAHOOR PAANI KE DO SIFAAT ZYAADA BADAL JAAYEN, YA KOI 
EK SIFAT ZYAADA BADAL JAAYE TO WO TAHIR PAANI HO JAATA 
HAI. 


*** Jis cheez se paani ko bachaana aasaan hai wo cheez paani mein 
agar gir jaaye aur us ki wajah se paani ke do sifaat thoDa badleN ya 
ek sifat zyaada badal jaaye to paani tahir ho jaayega. Jaise: zafran jo 
ek mehngi cheez hai jis se paani ko bachaana aasaan hai, agar zafran 
paani mein gir kar paani ki do sifaat thoDa badal degi to wo paani 
tahir ho jaayega. 

***jis paani mein koi cheez pakaai (boil) jaaye: for example, karya 
paat ke patte paani mein ubaale gaaye to us ki wajah se paani ke do 
sifaat thoDe badal gaye to yeh paani tahir hoga. 

***paani mein agar koi aisi cheez gir jaaye jo paani ki jins(group) se 
se na ho: For example, madani namak(mines se aane wala namak) 
paani mein girne se paani ki ek sifat agar zyaada badal jaati hai to wo 
paani tahir ho jaayega. 


2. JIS CHEEZ SE BACHNA MUSHKIL HAI US CHEEZ KO PAANI MEIN 
JAAN BOOJH KAR DAALA JAAYE: 

agar koi shaqs apne haath se paani mein patte daale ya kanjaal daale 
to wo paani tahir ho jaayega. 

3. AISA MAA E QALEEL(thoDa paani) JO ISTEMAL MEIN AA CHUKKA 
HO, US KE PAAK KARNE Kl SALAHIYYAT QATM HO JAATI HAI. 

*MAA E QALEEL(thoDa paani) ka definition: maa e qaleel us paani ko 
kehte hain jo miqdaar mein do quIloN (qulla= big pot; do qulle= 300 
litres) se kam ho. Aisa pani jo 300 litres se kam hoga wo thoDa paani 
kehlaayega. 

*ISTEMAL SHUDA PAANI (used water) ka definition= wo maa e 
qaleel(thoDa paani) jis se hadas (hadas do torah ka hota hai, hadas e 
asGar aur hadas e akbar. Hadas asgar be-wuzu-pan ki haalat ko 
kehte hain,hadas e akbar us haalat ko kehte hain ke jab kisi ko Gusl 
karna wajib hota hai) ko duur ya najasat ko zaayel kiya. 

For example: i. Ek shaqs par Gusl wajib tha to us ne gusl ache se kar 
liye aur us ko paaki haasil ho gayi (ya) ek shaqs be-wuzu tha us ne 
ache se wuzu kar liya, jo paani is shaqs ke gusl ya wuzu mein is shaqs 
ke jism se juda hua us mein agar tabdeeli nahi aayi, yaani us ka rang, 
boo aur maza nahi badla to yeh paani istemaal shuda paani 
kehlaayega. 

ii. Ek shaqs ne wuzu/GusI kiya magar us ka wuzu/gusl adaa nahi hua 
aur us ka hadas duur nahi hua. Us shaqs ke jism ko lag kar jo paani 
nikla agar us mein tabdeeli nahi aayi to wo paani istemal shuda paani 
nahi kehlaayega, isliye ke us ka hadas duur nahi hua. Agar hadas duur 
ho jaata aur paani mein tabdeeli nahi aati to wo istemaal shuda 
paani ho jaata tha. 

iii. Ek shaqs ke kapDoN mein peshab lag gaya tha, to us ne 7 martaba 
paani se kapDe ko dho diya aur wo kapDa paak ho gaya. Ab 
aaThweeN (8 Th ) baar agar us kapDe ko dhoya jaane ke baad jo paani 
kapDe se nikalta hai wo istemal shuda paani hai aur yeh tahir paani 
hai. Lekin agar us kapDe mein peshab ke bajaye guu laga tha aur 7 
baar dhone ke baad bhi najasat duur nahi hui aur 8 th baar mein paani 
najasat se mutassar hone ke baad nikla to wo paani najis hoga. 

iv. Jo paani murda shaqs ke jism ko lagne ke baad nikalta hai wo 
istemal shuda paani hai aurtahir hai. 

v. Jab ek Aaqil, baaliG shaqs raat ki gehri neend sone ke baad 3 baar 
apne haath wrists tak nahi dhota hai aur haath ko paani ke bartan 
mein duba deta hai to wo paani istemal shuda paani ho jaata hai. 
Lekin agar wo aaqil nahi tha bal ke deewana tha, ya baaliG nahi tha 
balke bacha tha, ya din mein so kar uTha tha to us ke 3 baar haath 
dhoye baGair paani mein haath dubaane se wo paani istemal shuda 
paani nahi hoga. 

4. AISA MAA E QALEEL(THODA PAANI) JIS MEIN ISTEMAL SHUDA 
PAANI SHAAMIL HO JAAYE TAHIR PAANI HAI. For example: aap 
hammam mein gusl kar rahe the aur wahan do buckets the ek bucket 
se aap paani le kar gusl kar rahe the aur ek bucket mein pau(l/4 th ) 
bucket tak tahoor paani tha lekin aap ke gusl ke dauran paani aap ke 
jism ko lag kar cheeNTe us bucket mein jaate rahe, agar aap ka hadas 
us Gusl se duur hua to us bucket (jis mein cheeNte gaye) ka paani 
tahir ho jaayega. 

5. AISA ARQ JIS KE SIFAAT PAANI KE JAISE HO GAYE HON, AGAR 
TAHOOR PAANI MEIN IS HAAL MEIN MILE KE US ARQ KI MIQDAAR 
TAHOOR PAANI SE ZYAADA HO TO WO TAHIR PAANI HO JAAYEGA. 

For example: ek bucket mein ek litre tahoor paani tha aur us mein 2 
litre aisa arq e gulab mila jis ki buu qatm ho gayi thi to in dono ke 
milne se jo 3 litre paani haasil hoga wo tahir paani kehlaayega. 

6. JIS PAANI SE MUKALLAF(aaqila, baaliGa) AURAT NE APNA 
HADAS TANHAAI MEIN DUUR KIYA US KE BACHE HUE PAANI SE 
MARD KA WUZU AUR GUSL DURUST NAHI HAI. 

For example: 

i. ek aurat apne shohar se ham-bistari ke baad gusl karti hai, aur gusl 
ke liye ek bartan mein rakha hua 10 litre paani istemal mein laati hai. 

Gusl complete hone ke baad 2 litre paani bach jaata hai, yeh bache 
hue 2 litre paani se mard ka wuzu aur gusl durust nahi hoga. 

ii. ek aurat ne 2 litre paani ko wuzu ke liye istemaal mein laaya aur 
wuzu complete hone ke baad 1 litre paani bach gaya. Jab wo wuzu 
kar rahi thi wahan us ka bacha us ko dekh raha tha to yeh tanhai nahi 
hui lehaza us ke bache hue 1 litre paani se mard ka wuzu aur gusl 
durust hoga. Lekin agar wuzu ke dauran tanhaai thi to is llitre se 
mard ka wuzu aur Gusl durust nahi hoga. 

7. WO BACHA HUA PAANI Jl SE MARD NE APNE ZAKAR(PENIS) AUR 
FOTAY(TESTICLES) MAZI NIKALNE Kl WAJAH SE DHOYE. 

For example: ek mard ko mazi nikli aur us ki zakar aur fotoN par lag 
gayi, phir us ne ek mug mein paani liya aur apne aazaa(parts) ko us 
paani se dhoya, aur us mug mein thoDa paani bach gaya. Yeh bacha 
hua paani tahir paani hoga. 

EPISODE 8: NAJIS PAANI 

NAJIS PAANI aisa paani hai jo qub bhi na-paak hai aur dusroN ko bhi 
na-paak karne wala hota hai. Is paani se wuzu/GusI karna haraam 
hai, kyu ke aisa paani jis jagah lagega us jagah ko bhi na-paak kar 
dega. Yaani agar is paani se jism, kapDe ya bartan ko dhoya jaayega 
to wo bhi na-paak ho jaayeNge. Is ki tafseel kuch is tarah hai: 


1. MAA E QALEEL (THODE PAANI<300 litres) MEIN AGAR NAJASAT 


GIR JAAYE TO WO NAJIS HO JAATA HAI, chaahe najasat thoDi ho ya 
bohot aur chaahe paani ke sifaat badleN ya na badleN, najasat ke 
girte hi maa e qaleel najis ho jaayega. For example: 10 litre paani ek 
bucket mein rakha hua tha aur us mein peshaab ke thoDe cheeTe aa 
gaye to wo paani najis ho jaayega. 


2. MAA E KASEER (BOHOT PAANI>300 LITRES) MEIN AGAR NAJASAT 
GIR JAAYE aur us paani mein najasat ka asar aa jaaye to wo paani 
najis ho jaayega lekin agar us mein najasat ka asar na aaye to wo 
paani najis nahi hoga. 


i. Agar maa e kaseer mein najasat girne se us mein najasat ka asar aa 
gaya tha lekin thoDe waqt ke baad us paani se najasat ka asar qud 
ba-qud chala gaya to wo tahoor paani ho jaayega. 


ii. Maa e kaseer mein najasat girne se tabdeeli aane ke baad paani 
kam ya zyaada karne ki wajah se agar najasat ka asar chala jaaye to 
wo tahoor paani hoga. Lekin paani kam karne ki soorat mein wo 
paani maa e kaseer baaqi rehna zaruri hai. Is ko misaaloN ke zarye 
samjhiyie: 


**Maan lije hamare paas 350 litre tahoor paani tha aur us mein 
peshaab gir gaya aur us paani mein najasat ka asar bhi aa gaya, to 
hum ne us mein 100 litre tahoor paani izaafa kar diya to is 450 litre 
paani se najasat ka asar chala gaya to yeh tahoor paani ho jaayega. 
(Ya) yeh maan lije ke us 350 litre paani mein guu gir gaya tha aur 

hum ne guu aur us ke atraaf ka paani nikaal kar phek diya. Aisa karne 
ke baad wo 310 litre paani ho gaya(yaani paani kam karne ke baad 
bhi wo maa e kaseer hi tha) aur us mein najasat ka asar nahi raha to 
wo tahoor paani hoga. 

